Document ID: 32013R0396

KOMMISSIONENS GENNEMFØRELSESFORORDNING (EU) Nr. 396/2013
af 30. april 2013
om ændring af forordning (EU) nr. 1014/2010 med hensyn til krav til overvågning af CO2-emissioner fra nye personbiler
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 8, stk. 9, første afsnit, og
ud fra følgende betragtninger:
(1)
På baggrund af erfaringerne med overvågning af CO2-emissioner fra nye personbiler i 2010 og 2011 blev bilag II til forordning (EF) nr. 443/2009 ændret for at forenkle indsamlingen af de relevante data og gøre det muligt for fabrikanterne at verificere disse data.
(2)
For at skabe en mere ensartet tilgang til overvågningen af CO2-emissioner er det hensigtsmæssigt at tilpasse Kommissionens forordning (EU) nr. 1014/2010 af 10. november 2010 om overvågning og rapportering af data om registrering af nye personbiler i henhold til Europa-Parlamentets og Rådets forordning (EF) nr. 443/2009 (2) til de ændringer, der er foretaget i bilag II til forordning (EF) nr. 443/2009.
(3)
Forordning (EU) nr. 1014/2010 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Udvalget for Klimaændringer -
VEDTAGET DENNE FORORDNING:
Artikel 1
I forordning (EU) nr. 1014/2010 foretages følgende ændringer:
1)
Artikel 3, stk. 7, affattes således:
»7. Har et køretøj aksler med forskellig sporvidde, indberetter medlemsstaterne den største sporvidde under parameteren »Sporvidde for styreaksel« eller »Sporvidde for anden aksel« i de udførlige overvågningsdata.«
2)
Artikel 5 affattes således:
»Artikel 5
Medlemsstaternes udarbejdelse af dataene
Medlemsstaterne angiver følgende, når de udfylder de udførlige overvågningsdata:
a)
for hvert køretøj med en specifik CO2-emission på mindre end 50 g CO2/km, antallet af registrerede køretøjer uden anvendelse af multiplikationsfaktorerne i artikel 5 i forordning (EF) nr. 443/2009
b)
for hvert køretøj, der kan køre på ethanolbrændstof (E85), de specifikke CO2-emissioner uden anvendelse af den CO2-emissionsreduktion på 5 %, som indrømmes for sådanne køretøjer ifølge artikel 6 i forordning (EF) nr. 443/2009
c)
for hvert køretøj, hvori der er anvendt innovativ teknologi, de specifikke CO2-emissioner uden fradrag af den CO2-emissionsreduktion, der kan indrømmes i overensstemmelse med artikel 12 i forordning (EF) nr. 443/2009.
De udførlige overvågningsdata rapporteres med den præcision, der er fastlagt i tabellen i bilag II til denne forordning.«
3)
Artikel 7 affattes således:
»Artikel 7
Køretøjer, der ikke er EF-typegodkendt
1. Medlemsstaterne giver Kommissionen oplysning om antallet af personbiler, der er omfattet af nationale typegodkendelser af små serier i overensstemmelse med artikel 23 i direktiv 2007/46/EF eller individuelle godkendelser i overensstemmelse med artikel 24 i samme direktiv, der er registreret på deres område, som angivet i første tabel i del C i bilag II til forordning (EF) nr. 443/2009.
2. Medlemsstaterne kan udfylde de udførlige overvågningsdata for de køretøjer, der henvises til i stk. 1, og benytter i så fald en af følgende betegnelser i stedet for at bruge fabrikantens navn:
a)
»AA-IVA« for køretøjer, der er godkendt individuelt
b)
»AA-NSS« for køretøjstyper, der er typegodkendt nationalt i små serier.«
4)
Bilag I og II til forordning (EU) nr. 1014/2010 erstattes af teksten i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. april 2013.

Labels: 12
7
8
20